ปวดท้องขวาล่างมา 4 วัน เป็นๆหายๆ ขยับแล้วเจ็บ เบ่งอึทุกครั้ง แม้จะเบามากๆ ก็จะรู้สึกเจ็บบริเวณข้างลำตัวเยื้องไปข้างหลัง ไม่ทราบว่าอาการแบบนี้อันตรายและควรรีบไปพบแพทย์มั้ยค่ะ
สวัสดีค่ะ ปวดท้องขวาล่าง อาจเกิดจาก-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-ไส้ติ่งอักเสบ อาจปวดมากที่ตำแหน่งขวาล่าง ร้าวไปหลัง คลื่นไส้ กินได้น้อย-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดแนะนำว่าถ้าปวดมาก มีไข้ คลื่นไส้ ควรไปพบแพทย์เพื่อประเมินว่าไม่ได้เป็นโรคไส้ติ่งอักเสบซึ่งต้องได้รับการผ่าตัดการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวด